Πανελλήνιο πρωτάθλημα στίβου ανδρών 2003

Το 89ο Πανελλήνιο πρωτάθλημα στίβου ανδρών 2003 διεξήχθη στο Εθνικό Στάδιο Τρικάλων στις 14 και 15 Ιουνίου μαζί με το αντίστοιχο πανελλήνιο πρωτάθλημα στίβου γυναικών 2003. Επιλέχτηκαν τα Τρίκαλα για δεύτερη συνεχόμενη χρονιά λόγω των έργων που γίνονταν στο Ολυμπιακό Στάδιο Αθήνας εν όψει των Ολυμπιακών Αγώνων του 2004. Με απόφαση του ΣΕΓΑΣ οι αγώνες ήταν αφιερωμένοι στη μνήμη του Ηλία Μισαηλίδη, παλιού πρωταθλητή του Πανιωνίου, βαλκανιονίκη και εν συνεχεία αθλητικού παράγοντα που υπήρξε πρωτεργάτης του γυναικείου στίβου, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα.

Το πρωτάθλημα μαραθωνίου διεξήχθη στις 2 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο και αποτέλεσε δοκιμαστικό γεγονός (test event) για τον μαραθώνιο της Ολυμπιάδας της επόμενης χρονιάς. Η συγκυρία αυτή είχε ως αποτέλεσμα να υπάρξει πολύ μεγάλη συμμετοχή -τερμάτισαν 2.263 Έλληνες και ξένοι δρομείς. Όμως, ο αγώνας δεν έγινε υπό ευνοϊκές συνθήκες, μιας και επικρατούσε ασυνήθιστη για την εποχή ζέστη και υγρασία, ενώ παράλληλα όλη η διαδρομή ήταν ένα εργοτάξιο λόγω των ολυμπιακών έργων αναμόρφωσής της. Ογδόντα περίπου δρομείς χρειάστηκαν ιατρική φροντίδα, ενώ όσοι τερμάτισαν ανέμεναν επί ώρες να φτάσουν τα πράγματά τους (ρούχα κλπ) από το Μαραθώνα, αφού το φορτηγό "κόλλησε" στην κίνηση. Ο πανελληνιονίκης Νίκος Πολιάς πέτυχε την έβδομη νίκη του, όσες δεν έχει καταφέρει κανένας άλλος αθλητής στο πανελλήνιο πρωτάθλημα, ενώ στη γενική κατάταξη ήταν 8ος, έπειτα από επτά Κενυάτες.

Σε ξεχωριστές ημερομηνίες έγιναν επίσης τα πρωταθλήματα του δρόμου 10χλμ εντός σταδίου, των 50 και 20 χλμ βάδην και του δεκάθλου. Τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε για άλλη μια χρονιά με μεγάλη διαφορά από τους άλλους συλλόγους ο Πανελλήνιος Γ.Σ. Ήταν η 13η συνεχόμενη χρονιά και συμπλήρωσε 34 τίτλους συνολικά. Παράλληλα, έκανε το 12ο συνεχόμενο "νταμπλ" και 16ο συνολικά, αφού κατέκτησε και το γυναικείο πρωτάθλημα.

 Αποτελέσματα 

 Οι νικητές 
 Αγώνισμα Νικητής Σωματείο  Επίδοση100μΑριστοτέλης ΓκαβέλαςΕθνικός Γ.Σ.10.50200μΠαναγιώτης ΣαρρήςΠανελλήνιος Γ.Σ.20.81400μΣτέλιος ΔημότσιοςΟλυμπιακός Σ.Φ.Π.45.70800μΣωτήρης ΠαπαδέαςΜεσσηνιακός Γ.Σ. 1.49.461.500Κώτσας ΚαρακατσάνηςΠανελλήνιος Γ.Σ.3.46.555.000μΠαναγιώτης ΠαπούλιαςΑΕΚ13.45.64110μ εμπ.Δημήτρης ΠιέτρηςΠανελλήνιος Γ.Σ.13.94400μ εμπ.Περικλής ΙακωβάκηςΑ.Ε. Λεχαινών49.513.000μ στιπλΧριστόφορος ΜερούσηςΈφηβος Χίου8.56.184Χ100μΠανελλήνιος Γ.Σ.41.034Χ400μ Πανελλήνιος Γ.Σ.3.11.25Ύψος Ιωάννης ΚωνσταντίνουΟλυμπιακός Σ.Φ.Π.2,21 Επι κοντώΣταύρος ΚουρουπάκηςΕλ. Βενιζέλος Χανίων5,32ΜήκοςΛούης ΤσάτουμαςΜεσσηνιακός Γ.Σ. 8,24Τριπλούν Χρήστος ΜελέτογλουΟλυμπιακός Σ.Φ.Π.16,92 ΣφαίραΠαναγιώτης ΜπαχαρίδηςΗρακλής Θεσσαλονίκης18,75ΔίσκοςΑλέξανδρος ΓανωτάκηςΠανελλήνιος Γ.Σ.59,36Σφύρα  Αλέξανδρος ΠαπαδημητρίουΗρακλής Θεσσαλονίκης 77,90ΑκόντιοΓεώργιος ΉλτσιοςΑΟ Δράμας77,71Ειδικά πρωταθλήματα10.000μΔιεξήχθη στις 31 Μαΐου - 1 Ιουνίου στον Άγιο Κοσμά.Μιχάλης ΓελασάκηςΟλυμπιακός Σ.Φ.Π.29.42.77ΜαραθώνιοςΔιεξήχθη στις 2 Νοεμβρίου στην κλασική διαδρομή μαζί με το Διεθνή Μαραθώνιο. Τερμάτισαν συνολικά 2.263 Έλληνες και ξένοι δρομείς.Νίκος ΠολιάςΟλυμπιακός Σ.Φ.Π.2:23.16 20.000μ βάδηνΔιεξήχθη στις 7 Ιουνίου στην Καστοριά.Θεόδωρος ΣταματόπουλοςΠανελλήνιος Γ.Σ.1:28.0350.000μ βάδηνΔιεξήχθη στις 12 Οκτωβρίου στον Ασπρόπυργο.Γεώργιος ΑργυρόπουλοςΑΣ Δόλιχος Άμφισσας3:58.41ΔέκαθλοΠρόδρομος ΚορκίζογλουΠανελλήνιος Γ.Σ. 7.711 β. 

 Βαθμολογία 
ΘέσηΣύλλογος*Βαθμοί*1 Πανελλήνιος Γ.Σ. 395,5 2 Ολυμπιακός Σ.Φ.Π.2223Παναθηναϊκός Α.Ο. 1104Ηρακλής Θεσσαλονίκης 94,55  ΑΕΚ736  Γ.Σ. Κερατσινίου637Πανιώνιος 618  Γ.Σ. Κηφισιάς55,59Εθνικός Γ.Σ.4810ΟΦΗ 4711 Πειραϊκός Σύνδεσμος38. ΠΑΟΚ38
*Βαθμολογήθηκαν οι 12 πρώτοι κάθε αγωνίσματος.

 Πηγές 
Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 229-231 και 292-293.

Αποτελέσματα Πανελλήνιου Πρωταθλήματος Μαραθώνιου 2002
GREEK CHAMPIONSHIPS.
Αθλητική Ηχώ, 14/6/2003 ως 17/6/2003.
ΟΙ Καλύτεροι 2003 ΚΛΕΙΣΤΟΣ & ΑΝΟΙΚΤΟΣ ΣΤΙΒΟΣ (Ετήσια Έκδοση ΣΕΓΑΣ)
 Αναφορές 

Ανδρων
Κατηγορία:Στίβος το 2003
Κατηγορία:Τρίκαλα